Təbəi-tabiin

Təbəi-tabiin (تبع التابعين) — Səhabə və tabiinlərdən sonra müsəlmanların üçüncü nəsli. Sünnilərə görə o, səhabələr və tabiinlərdən sonra dünyaya gəlmiş ən xeyirli nəsil.

 Sünniliyə görə tərifi 
Sünni İslama görə adamın Təbəi-tabiin olması üçün şərtlər aşağıdakılardır:

 müsəlman olaraq ölmək,
 ən azı bir tabiinlə görüşmüş olmaq,
 Adil olmaq (Sünnilərə görə bu, Əhlis-Sünnə vəl-Camaatın əqidə və əməllərinə əməl etmək deməkdir).

Bu haqda Məhəmməd peyğəmbər demişdir: "İnsanların ən yaxşısı mənim dövrümdə yaşayanlar, sonra onlardan sonra gələnlər (Tabiinlər) və daha sonra gələnlər (ikinci nəsil)."

 Təbəi-tabiin nəsli 
Bu nəsil İslamın olduğu kimi, səhabə və tabiindən sonrakı nəsillərə çatdırılmasında çalışmış və bu uğurda mübarizə aparmış bir nəsildir.
Təbəi-tabiin dövrü hədis təhəmmülü (red - hədisi təhrif etmədən nəqletmə) və hədis rəvayəti üsullarının ən mükəmməl formaya düşdüyü dövr sayılır. Bu dövrdə hədislər nizamlı olaraq toplanmış, eyni zamanda mövzulara görə bablara (red - bölmə) ayrılmış, təsnif edilmişdir. Bu haqda Raməhörmüzi bunları nəql edir: "Bildiyimə görə hədisləri ilk təsnif edən şəxslər, Bəsrədə Rəbi ibn Subeyh, Səid ibn Ərubə, Yəməndə Xalid ibn Cəmil və Məmər ibn Rəşiddir. Məkkədə İbn Cüreyc, Kufədə isə Süfyan əs-Səvridir." Bu perioda aid olub, dövrümüzə qədər gəlib çatan ən dəyərli musənnəf əsər Malik ibn Ənəsin "Muvatta" adlı əsəridir.

Səxaviyə görə təbəi-tabiin nəsli hicri 220-ci ildə başa çatmışdır.

 Təbəi-tabiin nəsli bunlardır: 

 Böyük sünni imamlarından dördü: 
 Əbu Hənifə (Bəzilərinə görə Əbu Hənifə Ənəs ibn Maliki gördüyü, ondan və digər səhabələrdən hədislər nəql etdiyi üçün tabiin sayılır.)
 İmam Şafii
 Malik ibn Ənəs
 Əhməd ibn Hənbəl

 Digər təbəi-tabiilər: 
 Əbu Yusif
 Məhəmməd əş-Şeybani
 Abdullah ibn əl-Mübarək
 Məhəmməd əl-Buxari
 əl-Leys ibn Səd
 Həmmad ibn Zeyd
 Həmmad ibn Sələmə
 Şöbə ibn Həccac
 Məkki ibn İbrahim
 Fudeyl ibn İyad
 Davud ət-Tai
 Cəfər Sadiq
 Əvzai
 Süfyan ibn Uyəynə
 Süfyan əs-Səvri

 Şiəlikdə Təbəi-tabiin 
Şiəlikdə belə bir anlayış yoxdur.

 İstinadlar 

 Həmçinin bax 
 Tabiin
Kateqoriya:İslam terminləri
Kateqoriya:Təbəi-tabiinlər